În zona de vest şi sud-vest vremea va fi mai caldă, temperatură ridicându-se, marţi, peste mediile multianuale specifice lunii martie. În restul ţării nu se vor înregistra variaţii mari, vremea fiind, în general, comparabilă cu cea din ziua anterioară, anunţă meteorologii.
În cea mai mare parte a Munteniei, local în Transilvania şi pe arii restrânse în rest se vor înregistra ploi temporare. În zona de munte se anunţă precipitații mixte, iar la altitudini mari, mai ales ninsori.
Vântul va sufla slab şi moderat. Temperaturile maxime se vor încadra, în general, între 7 şi 15 grade.
În București, cerul va avea înnorări și trecător va ploua slab. Vântul va sufla slab până la moderat,iar temperatura maximă nu va depăşi 7-8 grade.